AQSh prezidentligi uchun Respublikachilar partiyasidan nomzod bo‘lgan Donald Tramp aytdiki, unga saylovda raqiblik qilayotgan demokrat Hillari Klintonning IShIDga qarshi kurash olib borish rejasi tashkilot jangarilari AQShning harakatlarini oldindan bilib olishini anglatadi va bu reja terrorchilarga yordam berish demakdir. U bu haqda ikki nomzodning saylovoldi tadbirlari doirasidagi ilk teledebatida aytib o‘tdi. «Umuman olganda, har ehtimolga qarshi menda IShID bilan kurash olib borish rejasi mavjud», — degan Klinton. Tramp uning so‘zini bo‘lib qo‘ygan: «Yo‘q, siz nima qilishingizni dushmanga aytib qo‘ymoqdasiz». Milliarder o‘zida ham shunday reja mavjudligini, ammo IShID bu reja tafsilotlarini bilib olmasligi uchun rejani nashr qilmasligini qayd etib o‘tgan. Klinton Trampni «o‘z haqiqatlari dunyosida yashashda» ayblagan.